section_heading: Povijest
paragraph_text: Phil Collins napušta sastav 1996. i tako nastavlja otprije uspješnu samostalnu karijeru. Ostatak sastava (Rutherford i Banks) angažira Raya Wilsona kao novog pjevača i 1997. izdaju novi (ujedno i zadnji) studijski album Calling All Stations. Iako je relativno dobro primljen u Europi, u SAD-u je izostao uspjeh zbog čega je otkazana turneja po SAD-u. Nakon europske turneje 1998., sastav privremeno prestaje s radom do ponovnog ujedinjenja 2006., s Philom Collinsom kao pjevačem. U Rock and Roll Hall of Fame su primljeni 2010.